Et projekt under Landsforeningen LEV har seneste to år fået 1.400 førtidspensionister i beskæftigelse. Hele 400 af jobsene er skabt her  i det nordlige Jylland. Det er næsten en tredjedel af alle de, jobs, der er skabt på landsplan - under Landsforeningen LEVs ordning kaldet Klapjob. Det er en jobkonsulent, Sanne Due, der har skaffet de mange borgere i job. - Nordjyderne vil gerne arbejde,  og når jeg har nogle borgere, der gerne vil, så handler jeg, siger Sanne Due. En af de mange førtidspensionister, der har fået job, er Pil Elisabeth Lundsten fra Aars. Hun arbejder hos Sunset Boulevard to gange om ugen. - Det er rigtigt dejligt, jeg er glad, siger Pil Elisabeth Lundsten Hun håber på at blive fastansat, så hun kommer til at kunne klar sig selv. Selv om der allerede er skabt bemærkelsesværdigt mange jobs til førtidspensionister i det nordjyske, så håber jobkonsulenten på endnu flere. - Det er det, jeg brænder for, det er give folk livskvalitet og glæde, og der er rigtigt mange, der kontakter mig eftefølgende og fortæller, at det er det bedste, der er sket for dem længe, at de er kommet i beskæftigelse, siger Sanne Due. Jobprojektet har også aftaler med blandt andet MC Donalds, Bilka, Matas og Silvan.

Opsummering:
I hele landet er nordjyske arbejdsgivere suverænt bedst til at ansatte førtidspensionister.